CELEX: 32012D0137
Language: da
Date: 2012-03-01 00:00:00
Title: 2012/137/EU: Kommissionens gennemførelsesafgørelse af 1. marts 2012 om import af ornesæd til Unionen (meddelt under nummer C(2012) 1148)  EØS-relevant tekst

3.3.2012   
            
            
               DA
            
            
               Den Europæiske Unions Tidende
            
            
               L 64/29
            
         KOMMISSIONENS GENNEMFØRELSESAFGØRELSE
   af 1. marts 2012
   om import af ornesæd til Unionen
   (meddelt under nummer C(2012) 1148)
   (EØS-relevant tekst)
   (2012/137/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (1), særlig artikel 7, stk. 1, artikel 9, stk. 2 og 3, og artikel 10, stk. 2, og
   ud fra følgende betragtninger:
   
               (1)
            
            
               I direktiv 90/429/EØF fastlægges de dyresundhedsmæssige betingelser i forbindelse med handel inden for Unionen med ornesæd og indførsel heraf fra tredjelande. Det fastsættes, at medlemsstaterne kun kan tillade indførsel af ornesæd fra de tredjelande, som er opført på en liste, der er opstillet efter den i direktivet fastsatte fremgangsmåde, og at ornesæden skal ledsages af et dyresundhedscertifikat, der svarer til et standardcertifikat, der udfærdiges i overensstemmelse med direktivet. Dyresundhedscertifikatet skal attestere, at sæden kommer fra godkendte ornestationer, der giver de garantier, der er omhandlet i artikel 8, stk. 1, i direktivet.
            
         
               (2)
            
            
               I Kommissionens beslutning 2009/893/EF af 30. november 2009 om import af ornesæd til Fællesskabet, for så vidt angår lister over tredjelande og ornestationer, og krav vedrørende udstedelse af certifikater (2) er der fastsat en liste over tredjelande, hvorfra medlemsstaterne tillader import af sæd. Denne liste er opstillet på grundlag af dyresundhedsstatus i disse tredjelande.
            
         
               (3)
            
            
               I direktiv 90/429/EØF som ændret ved Kommissionens gennemførelsesafgørelse (EU) nr. 176/2012 (3) fastsættes ændrede dyresundhedsmæssige krav for donororner og ornesæd for så vidt angår brucellose og Aujeszkys sygdom.
            
         
               (4)
            
            
               Ved Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (4) udgik Teschener syge (porcin enteroviral encephalomyelitis) af listen over sygdomme, som er fastsat i bilag I til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (5), og denne sygdom udgik derfor ved Kommissionens beslutning 2008/659/EF af 30. juli 2008 om ændring af Rådets direktiv 82/894/EØF om anmeldelse af dyresygdomme inden for Fællesskabet henblik på at optage visse sygdomme på listen over anmeldelsespligtige sygdomme og at lade porcin enteroviral encephalomyelitis udgå af listen (6) af listen over anmeldelsespligtige sygdomme inden for Unionen.
            
         
               (5)
            
            
               Endvidere er det nødvendigt at bringe visse dyresundhedsmæssige krav i forbindelse med import af ornesæd til Unionen i overensstemmelse med den zoosanitære kodeks vedrørende landdyr fra Verdensorganisationen for Dyresundhed (OIE) navnlig for så vidt angår krav om, at lande skal være frie for smitsomt blæreudslæt hos svin og ornestationer frie for tuberkulose og rabies.
            
         
               (6)
            
            
               Derfor bør dyresundhedscertifikatet i del 1 i bilag II til beslutning 2009/893/EF ændres for at tage hensyn til ændringerne af direktiv 90/429/EØF og fjerne alle henvisninger til Teschener syge (porcin enteroviral encephalomyelitis) og til, at lande skal være frie for smitsomt blæreudslæt hos svin og ornestationer frie for tuberkulose og rabies.
            
         
               (7)
            
            
               Der er i bilaterale aftaler indgået mellem Unionen og visse tredjelande fastsat særlige betingelser for import af ornesæd til Unionen. Hvor bilaterale aftaler indeholder særlige betingelser og standarddyresundhedscertifikater vedrørende import, gælder disse betingelser og standardcertifikater i stedet for dem, der er fastlagt i nærværende afgørelse.
            
         
               (8)
            
            
               Schweiz er et tredjeland med en dyresundhedsstatus svarende til den i medlemsstaterne. Derfor bør ornesæd, der importeres til Unionen fra Schweiz, ledsages af et dyresundhedscertifikat, der udfærdiges i overensstemmelse med de standardcertifikater, der anvendes ved handel inden for Unionen med ornesæd, og som er fastsat i bilag D til direktiv 90/429/EØF, med de ændringer, der er angivet i kapitel VIII, del B, punkt 3, i appendiks 2 til bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter som godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund (7).
            
         
               (9)
            
            
               Af hensyn til klarheden og sammenhængen i EU-lovgivningen bør beslutning 2009/893/EF ophæves og afløses af nærværende afgørelse.
            
         
               (10)
            
            
               For at undgå handelsforstyrrelser bør det i en overgangsperiode tillades at anvende dyresundhedscertifikater udstedt i henhold til beslutning 2009/893/EF.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Genstand
   I denne afgørelse opstilles en liste over tredjelande eller dele heraf, hvorfra medlemsstaterne tillader import af ornesæd til Unionen.
   Der fastsættes også krav vedrørende udstedelse af certifikater til brug ved import af sæd til Unionen.
   Artikel 2
   Import af sæd
   1.   Medlemsstaterne tillader import af sæd, forudsat at den opfylder følgende betingelser:
   
               a)
            
            
               Den kommer fra et tredjeland eller en del af et tredjeland, der er opført i bilag I.
            
         
               b)
            
            
               Den kommer fra en ornestation, der er opført på en liste i overensstemmelse med artikel 8, stk. 2, i direktiv 90/429/EØF.
            
         
               c)
            
            
               Den ledsages af et dyresundhedscertifikat, der er udfærdiget i overensstemmelse med standarddyresundhedscertifikatet i del 1 i bilag II og udfyldt i overensstemmelse med de forklarende bemærkninger i del 2 i bilag II.
            
         
               d)
            
            
               Den opfylder de krav, der er fastsat i det i litra c) omhandlede dyresundhedscertifikat.
            
         2.   Hvis der er fastsat særlige betingelser vedrørende dyresundhed og udstedelse af certifikater i bilaterale aftaler mellem Unionen og tredjelande, gælder disse betingelser i stedet for betingelserne i stk. 1.
   Artikel 3
   Betingelser vedrørende transport af sæd til Unionen
   1.   Den sæd, der er omhandlet i artikel 2, må ikke transporteres i samme beholder som andre sendinger af sæd, der:
   
               a)
            
            
               ikke er bestemt til indførsel til Unionen, eller
            
         
               b)
            
            
               har en lavere sundhedsstatus.
            
         2.   Under transporten til Unionen skal sæd anbringes i lukkede og forseglede beholdere, og plomben må ikke brydes under transporten.
   Artikel 4
   Ophævelse
   Beslutning 2009/893/EF ophæves.
   Artikel 5
   Overgangsbestemmelse
   I en overgangsperiode indtil den 30. november 2012 tillader medlemsstaterne import af sæd fra tredjelande, der ledsages af et dyresundhedscertifikat, der er udstedt senest den 31. oktober 2012, i overensstemmelse med standardcertifikatet i del 1 i bilag II til beslutning 2009/893/EF.
   Artikel 6
   Anvendelse
   Denne afgørelse anvendes fra den 1. juni 2012.
   Artikel 7
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 1. marts 2012.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 224 af 18.8.1990, s. 62.
   
      (2)  EUT L 320 af 5.12.2009, s. 12.
   
      (3)  EUT L 61 af 2.3.2012, s. 1.
   
      (4)  EFT L 192 af 20.7.2002, s. 27.
   
      (5)  EFT L 62 af 15.3.1993, s. 69.
   
      (6)  EUT L 213 af 8.8.2008, s. 42.
   
      (7)  EFT L 114 af 30.4.2002, s. 1.
   
      BILAG I
      
         Liste over tredjelande eller del heraf, hvorfra medlemsstaterne tillader import af ornesæd
      
      
                  ISO-kode
               
               
                  Tredjelandets navn
               
               
                  Bemærkninger
               
            
                  CA
               
               
                  Canada
               
               
                   
               
            
                  CH
               
               
                  Schweiz (1)
                  
               
               
                   
               
            
                  NZ
               
               
                  New Zealand
               
               
                   
               
            
                  US
               
               
                  USA
               
               
                   
               
            
         (1)  Certifikatet til brug ved import fra Schweiz er fastlagt i bilag D til direktiv 90/429/EØF med de ændringer, der er angivet i kapitel VIII, del B, punkt 3, i appendiks 2 til bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter som godkendt ved afgørelse 2002/309/EF, Euratom.
   
   
      BILAG II
      
         DEL 1
      
      
         Standarddyresundhedscertifikat til brug ved import af ornesæd
      
      
         
      
         
      
         
      
         
      
         
      
         DEL 2
      
      
         Forklarende bemærkninger til certifikatudstedelse
      
      
                  a)
               
               
                  Den kompetente myndighed i eksporttredjelandet udsteder dyresundhedscertifikater baseret på standardcertifikatet i del 1 i bilag II.
                  Hvis bestemmelsesmedlemsstaten forlanger supplerende certifikatudstedelseskrav opfyldt, skal der i det originale dyresundhedscertifikat indsættes erklæringer til attestering af, at disse krav er opfyldt.
               
            
                  b)
               
               
                  Originaleksemplaret af dyresundhedscertifikatet skal bestå af et enkelt ark papir, eller det skal, hvis der kræves mere tekst, være udformet således, at alle de nødvendige ark udgør et samlet hele og ikke kan skilles ad.
               
            
                  c)
               
               
                  Hvis det i standarddyresundhedscertifikatet er angivet, at ikke relevante erklæringer skal overstreges, kan de erklæringer, der ikke er relevante, overstreges, paraferes og stemples af certifikatudstederen eller helt slettes fra certifikatet.
               
            
                  d)
               
               
                  Dyresundhedscertifikatet skal udfærdiges på mindst ét af de officielle sprog i den medlemsstat, hvor det grænsekontrolsted, hvor sendingen føres ind i Den Europæiske Union, ligger, og i bestemmelsesmedlemsstaten. Disse medlemsstater kan dog tillade, at certifikatet udfærdiges på det officielle sprog i en anden medlemsstat, om nødvendigt vedlagt en officiel oversættelse.
               
            
                  e)
               
               
                  Hvis certifikatet vedhæftes yderligere ark papir med henblik på identifikation af enkeltprodukter i sendingen (rubrik I.28 i standarddyresundhedscertifikatet), skal disse ark også betragtes som en del af det originale dyresundhedscertifikat, og hvert af disse ark forsynes med certifikatudstederens underskrift og stempel.
               
            
                  f)
               
               
                  Hvis dyresundhedscertifikatet med vedhæftede skemaer som nævnt i litra e) består af mere end én side, skal hver side nederst på siden pagineres (sidetal af samlet sidetal) og øverst på siden forsynes med certifikatets referencenummer som tildelt af den kompetente myndighed.
               
            
                  g)
               
               
                  Det originale dyresundhedscertifikat skal udfyldes og underskrives af embedsdyrlægen den sidste arbejdsdag, før sendingen læsses til eksport til Den Europæiske Union. Eksporttredjelandets kompetente myndighed sørger for, at der følges samme regler for udfærdigelse af certifikater som dem, der er fastsat i Rådets direktiv 96/93/EF (1).
                  Embedsdyrlægens underskrift og stempel skal have en anden farve end dyresundhedscertifikatets trykte tekst. Det samme gælder stempler, dog ikke prægestempler eller vandmærker.
               
            
                  h)
               
               
                  Det originale dyresundhedscertifikat skal ledsage sendingen til det grænsekontrolsted, hvor den føres ind i Den Europæiske Union.
               
            
                  i)
               
               
                  Certifikatets referencenummer, jf. rubrik I.2 og II.a i standarddyresundhedscertifikatet, udstedes af den kompetente myndighed i eksporttredjelandet.
               
            
         (1)  EFT L 13 af 16.1.1997, s. 28.